b'\n_START_ARTICLE_\nPonikve (uvala)\n_START_PARAGRAPH_\nUvala Ponikve je majhna, z vseh strani zaprta preto\xc4\x8dna kra\xc5\xa1ka uvala, ki le\xc5\xbei pod pobo\xc4\x8dji Krima v zaledju Ljubljanskega barja, ju\xc5\xbeno od vasi Preserje._NEWLINE_Uvala meri okrog 16 ha. Na njenem ju\xc5\xbenem robu je ve\xc4\x8d kra\xc5\xa1kih izvirov, kjer izvira voda, ki se steka s pobo\xc4\x8dij Krima in z raki\xc5\xa1kega polja. Voda v obliki manj\xc5\xa1ega potoka te\xc4\x8de po okljukih \xc4\x8dez polje in ponikne na severnem robu. Nato te\xc4\x8de pod povr\xc5\xa1jem okrog 1200 m in se ponovno pojavi na robu Ljubljanskega barja pod vasjo Kamnik, kjer se na koncu izliva v Ljubljanico. Ob mo\xc4\x8dnej\xc5\xa1ih padavinah (nekajkrat na leto) uvala poplavi.'